บอกว่าผมเป็นท่อปัสสาวะอักเสบ เลยให้ยา Ciprofloxacin มาทานพร้อมกับยาทา Fucidin H จากตอนแรกที่มันแดง ๆ พอเริ่มดีขึ้นก็เห็นเส้นเลือดแบบนี้ แต่ก็ยังมีฉี่ขัด ๆ แสบนิด ๆ อยู่ครับ อยากทราบว่ามันปกติไหมครับ รูปก่อนกินยา รูปหลังรักษาได้ 6 วัน 
สวัสดีค่ะ อาการท่อปัสสาวะอักเสบในเพศชาย อาจเกิดจากการติดโรคติดต่อทางเพศสัมพันธ์ หรือการติดเชื้อแบคทีเรียจากภายนอก การที่ท่อปัสสาวะได้รับบาดเจ็บจากสาเหตุใดๆการรักษาสามารถรับประทานยาฆ่าเชื้อภายใต้การดูแลของแพทย์จนครบ ร่วมกับทายาฆ่าเชื้อเฉพาะที่ไปได้ดังที่กล่าวมาและรูปแนบ สีแดงๆที่เห็นน่าจะยังเป็นเส้นเลือดของบริเวณเยื่อบุท่อปัสสาวะตามปกติค่ะ แนะนำการไม่ไปจับหรือถูบริเวณดังกล่าวบ่อยๆ ควรงดการทำกิจกรรมทางเพศไปก่่อนจนกว่าอาการจะหายสนิทและกินหรือทายาครบแล้ว สามารถกลับไปพบแพทย์ตามนัด หรือถ้ากังวลใจ เยื่อบุกลับมาแดงมาก หรือเจ็บร่วมด้วย ก็ควรกลับไปพบแพทย์เพื่อประเมินก่อนได้